**„ღია მეცნიერების“ განვითარების ხელშეწყობის ქვეპროგრამა**

**ხშირად დასმული კითხვები დანართების შევსებასთან დაკავშირებით**

**საკითხები:**

დანართი 1

დანართი 3

დანართი 4

**დანართი 1**

1. პუბლიკაციების ჩამონათვალი უნდა იყოს შეტანილი ქრონოლოგიურად წლების კლების თუ მატების მიხედვით?

**პასუხი:** პუბლიკაციების ჩამონათვალი უნდა იყოს შეტანილი ქრონოლოგიურად წლების კლების მიხედვით - 2021 წლიდან ქვემოთ.

2. მეცნიერის სხვა უნივერსიტეტებთან თანამშრომლობით გამოცემული ნაშრომების შეტანა უნდა მოხდეს ცალკე ქრონოლოგიურად თუ წლების მიხედვით უნდა იქნეს ჩამატებული ინსტიტუტის შრომების ჩამონათვალში?

**პასუხი:** ჩამონათვალში უნდა შევიდეს მხოლოდ ორგანიზაციის აფილირებით გამოცემული ნაშრომები

3. დანართის ქართულ ვერსიაში სტატიის სათაური უნდა ითარგმნოს თუ არა ქართულ ენაზე?

**პასუხი:** სათაური უნდა იყოს წარმოდგენილი პუბლიკაციის ორიგინალის ენაზე

4. დანართის ქართულ ვერსიაში სტატიის ავტორები და ჟურნალის დასახელება უნდა ითარგმნოს თუ არა ქართულ ენაზე?

**პასუხი:** დანართის ქართულ ვერსიაში სტატიის ავტორები და ჟურნალის დასახელება შეიძლება წარმოდგენილი იყოს პუბლიკაციის ორიგინალის ენაზე

5. პუბლიკაციის ტიპი (მონოგრაფია, სახელმძღვანელო, სტატია, კონფერენციის კრებული) - ჩამონათვალის გაფართოება თუ არის შესაძლებელი და მათზე საერთაშორისო ბაზების ფორმატის მსგავსი კატეგორიების დამატება (მაგალითად Letters, Review და ა.შ.)?

**პასუხი:** შესაძლებელია

6. პუბლიკაციის ტიპი - კონფერენციის კრებული - შესაძლებელია თუ არა იმავდროულად მოიცავდეს იმ კონფერენციებსაც, რაც კონფერენციების ნუსხაში შედის?

**პასუხი:** პუბლიკაციების ჩამონათვალში იგულისხმება მხოლოდ კონფერენციის იმ კრებულების მასალა, სადაც სრული ნაშრომებია წარმოდგენილი და არა მხოლოდ კონფერენციის აბსტრაქტები.

7. სამეცნიერო პუბლიკაციების ნუსხაში უნდა შედიოდეს თუ არა 2022 წელს გამოქვეყნებული სამეცნიერო პუბლიკაციებიც, თუ ჩამონათვალი მხოლოდ 2002-2021 წლებს უნდა მოიცავდეს?

**პასუხი:** დანართებით მოითხოვება მხოლოდ 2021 წლის დეკემბრის ჩათვლით არსებული მიღწევები, თუმცა საიტზე შეგიძლიათ განათავსოთ 2022 წლის მონაცემებიც.

8. საგამომცემლო სახლი/ჟურნალის დასახელება, გამოცემის თარიღი/ ჟურნალის ნომერი, გვერდები - თუ შეიძლება იყოს სხვა თანმიმდევრობით წარმოდგენილი

**პასუხი:** ცხრილი უნდა შეივსოს მითითებული თანმიმდევრობით.

9. იმპაქტ ფაქტორი ან/და SJR რეიტინგი (WoS, Scopus) – უნდა მიეთითოს ჟურნალის ამჟამინდელი თუ გამოქვეყნების წლის რეიტინგი?

**პასუხი:** უნდა მიეთითოს ჟურნალის/გამოცემის ამჟამინდელი რეიტინგი

10. კვლევის დაფინანსების წყარო (სახელმწიფო მიზნობრივი პროგრამა/საგრანტო პროექტი/ სახელშეკრულებო) - უნდა დაემატოს თუ არა ნაშრომი, რომელიც მეცნიერს აქვს შესრულებული თავისი კვლევითი ინტერესიდან გამომდინარე?

**პასუხი:** თუ დაფინანსების წყარო არის სხვა - ჩამონათვალისაგან განსხვავებული, მიუთითეთ წყარო ან არაფერი მიუთითოთ თუ პუბლიკაცია არის სამსახურებრივი საქმიანობის შედეგი

11. თუ ნაშრომის ანოტაცია განთავსებულია რომელიმე საერთაშორისო აღიარებულ მონაცემთა ბაზაში, მაქვს თუ არა იმის უფლება, რომ შემდგომში გამოვიყენო ხსენებული აბსტრაქტი/ანოტაცია სხვა ეროვნულ ბაზებში ასატვირთად?

**პასუხი:** ინფორმაცია უნდა იყოს წარმოდგენილი ცხრილში, ვებგვერდზე განთავსება არ არის სავალდებულო.

12. კონფერენციები (ეროვნული ან რეგიონალური მასშტაბის) - უნდა იყოს ადგილობრივი/საერთაშორისო ისევე როგორც დანართ 3-ში სამეცნიერო და საგამომცემლო საქმიანობის აღწერაში;

**პასუხი:** ცხრილი უნდა შეივსოს მოცემული ფორმის შესაბამისად

13. რა ჩაითვლება კონფერენციის დამადასტურებელ დოკუმენტად - პროგრამა, მოსაწვევი? უნდა აიტვირთოს საიტზე თუ მხოლოდ მიეთითოს შესაბამის გრაფაში?

**პასუხი:** კონფერენციის დამადასტურებელ დოკუმენტად ჩაითვლება: აბსტრაქტების კრებულის თავფურცელი, სარჩევი, აბსტრაქტის ნაბეჭდი გვერდის ასლი.

14. 2002 წლიდან მოყოლებული ყველა კონფერენციის დამადასტურებელი დოკუმენტის მოძიება რთულია მაშინ საერთოდ არ მიეთითოს?

**პასუხი:** კონფერენციის დამადასტურებელი დოკუმენტის სახით აბსტრაქტის ნაბეჭდი გვერდის ან ასლის მოძიება თუ მაინც შეიძლება უნდა მიეთითოს.

15. მეცნიერის ციტირების ინდექსი, სასურველია რომ დაემატოს „და სხვ.“

**პასუხი:** არა, მოითხოვება მხოლოდ ციტირების ინდექსი

16. „სამეცნიერო ექსპედიციაში“ - იგულისხმება თუ არა სამეცნიერო მივლინებაც?

**პასუხი:** თუ მივლინება მიზნად ისახავს ექსპედიციას, შესაძლებელია აქ წარმოადგინოთ ინფორმაცია

17. სამეცნიერო პროფესიული ჟურნალის/ კრებულის რეცენზენტობა - თუ შეიძლება დაგვიზუსტეთ, რამდენადაც, ძირითად შემთხვევებში ჟურნალების რეცენზენტობა არ საჯაროვდება (შესაბამისად იურიდიული მხარეც უნდა იყოს გათვალისწინებული).

**პასუხი:** ივსება მხოლოდ ჟურნალის/კრებულის სახელწოდება. იმ შემთხვევაში თუ აღნიშნული ინფორმაციის კონფიდენციალობის დაცვა რეგულირდება ხელშეკრულებით, არ მიუთითოთ.

18. სამეცნიერო პროფესიული ჟურნალის/კრებულის რეცენზენტობა - აღნიშნული პუნქტი მხოლოდ ჟურნალის ან კრებულის რეცენზენტობას მოიცავს თუ შესაძლებელია ჟურნალში/კრებულში შემავალი სტატიის რეცენზენტობაც დაფიქსირდეს?

**პასუხი:** აღნიშნული პუნქტი მოიცავს ასევე ჟურნალში/კრებულში შემავალი სტატიის რეცენზენტობასაც.

19. პატენტის სტატუსი - რას ნიშნავს აქტიურია ის თუ პასიური?

**პასუხი:** იგულისხმება პატენტის ამჟამინდელი სტატუსი - აქტიურია ამჟამად თუ პასიური;

20. საპატიო წოდებაში მოიაზრება სამეცნიერო საპატიო წოდება?

**პასუხი:** დიახ საპატიო წოდებაში მოიაზრება მეცნიერის სამეცნიერო საპატიო წოდება

21. დანართის ფორმების შევსებასთან დაკავშირებით თუ არის შესაძლებელი რომ თითოეული თანამშრომლის მონაცემები წარმოდგენილი იყოს ცალკე ფაილად?

**პასუხი:** დანართში უნდა გაერთიანებული იყოს ყველა თანამშრომელზე მოცემული ინფორმაცია ერთ, თუნდაც ძალიან დიდი მოცულობის ფაილად.

**დანართი 3**

1. „დამადასტურებელი ვებ გვერდი და ან დოკუმენტი“ - თუ მსგავსი ინფორმაცია არ არსებობს ამ შემთხვევაში არ წარვადგინოთ?

**პასუხი:** თუ არ არსებობს ვებ-გვერდი ან დოკუმენტი, ინფორმაცია არ ივსება

2. კვლევებში უცხოელთა ჩართულობა - მოიაზრება თუ არა უცხოეთის სხვადასხვა დაწესებულებებთან საერთო პროექტების განხორციელება, ან ცალკეულ მკვლევარებთან ერთად შესრულებული საქმიანობები და სხვა მსგავსი?

**პასუხი:** დიახ, მოიაზრება უცხოეთის დაწესებულებებთან ან/და მეცნიერებთან ერთად კვლევით აქტივობაში ჩართულობა

3. საგანმანათლებლო საქმიანობაში იგულისხმება თუ არა ინსტიტუტის ჩართულობა სამაგისტრო და სადოქტორო პროგრამების შემუშავებასა და რეალიზაციაში?

**პასუხი:** იგულისხმება სამაგისტრო ან სადოქტორო პროგრამების კვლევითი ბაზით უზრუნველყოფა

4. „მონაწილეთა რაოდენობა“ - ხომ არ სჯობს შეიცვალოს გრაფით: „წარმოდგენილი მოხსენებების რაოდენობა“?

**პასუხი:** ცხრილში უნდა იყო წარმოდგენილი მოთხოვნილი ინფორმაცია

5. სამეცნიერო და საგამომცემლო საქმიანობა - იგულისხმება თუ არა ინსტიტუტის მიერ დაფუძნებული და ინსტიტუტის ეგიდით გამოქვეყნებული სამეცნიერო პერიოდული გამოცემები/ჟურნალები?

**პასუხი:** დიახ, იგულისხმება ინსტიტუტის სახელით გამოქვეყნებული სამეცნიერო პერიოდული გამოცემები

6. გამოცემების რეზიუმე - თუ შეიძლება რომ განიმარტოს რა იგულისხმება (კონცეფცია თუ სხვ.)?

**პასუხი:** იგულისხმება გამოცემის მოკლე აღწერილობა (მიზანი, თემატიკა, პერიოდულობა, და ა.შ.)

7. სამეცნიერო სფერო და მიმართულებები - იქნებ დაზუსდეს რომელი კლასიფიკატორის გამოყენებით ვიხელმძღვანელოთ?

**პასუხი:** უნდა ისარგებლოთ Scimago / Scopus / Web of Science კლასიფიკატორებით

8. მინიმალური ასაკი 25 წელი - თუ ახალგაზრდა არის წარმატებული და უფრო ადრეულ ასაკში იკავებს მეცნიერის პოზიციას?

**პასუხი:** ინფორმაცია უნდა იყოს წარმოდგენილი მოთხოვნილი სახით

9. „საექსპერტო ან/და ანალიზური მომსახურება“ და „დამხმარე ეკონომიკური საქმიანობა„ - შეიძლება თუ არა, რომ ამ ორი გრაფის მონაცემი იყოს ერთი და იგივე (ემთხვეოდეს ერთმანეთს)?

**პასუხი:** არა, არ შეიძლება

10. წამახალისებელ ღონისძიებეში რა იგულისხმება?

**პასუხი:** ნებისმიერი ღონისძიება, მაგ. პუბლიკაციის დაფინანსება, ჯილდოზე ნომინირება და ა.შ.

11. ქალ მეცნიერთა ხელშეწყობა - თუ გარკვეული მიზეზების გამო ბოლო 5 წლის განმავლობაში გამოიკვეთება ქალთა კლების ტენდენცია, ხომ არ იქნება ეს დაწესებულებისათვის ქალთა დისკრიმინაციის გამომხატველი მაჩვენებელი?

**პასუხი:** არა, არ იქნება, მხოლოდ მოგეთხოვებათ წარმოადგინოთ სტატისტიკური ინფორმაცია

12. სიახლე მენეჯმენტში - რა მოიაზრება იქნებ დაზუსტდეს?

**პასუხი:** მოიაზრება ნებისმიერი სიახლე, რომელმაც განაპირობა/შეიძლება განაპირობოს ინსტიტუტის წარმატება (მაგ. მხარდაჭერა გრანტების მოზიდვის, საერთაშორისო პარტნიორობის გაუმჯობესების და სხვა საკითხებში)

13. პუბლიკაციების ჯამურ რაოდენობაში იგულისხმება მონოგრაფიების, სახელმძღვანელოების, თანამშრომელთა სტატიების, მოხსენებების (მასალებში დაბეჭდილი), თეზისების და ა.შ. ჯამური რაოდენობა? აქ იგულისხმება თუ არა თანამშრომლების მიერ დამოუკიდებლად ან სხვა ორგანიზაციების მიერ გამოცემულ მასალებში გამოქვეყნებული პუბლიკაციებიც?

**პასუხი:** იგულისხმება ყველა ტიპის პუბლიკაცია, რომელიც აფილირებულია თქვენს ორგანიზაციასთან

14. პატენტების შემთხვევაში იქნებ დაგვიზუსტოთ მფლობელობა ვის ეწერება ინსტიტუტს თუ მეცნიერს?

**პასუხი:** აქ ივსება ის პატენტები, რომლებიც წარმოადგენენ ინსტიტუტის ინტელექტუალურ საკუთრებას.

15. პუბლიკაციების ჯამური რაოდენობა - იგულისხმება „უცხოეთში გამოქვეყნებული“ და „საქართველოში გამოქვეყნებული“ პუბლიკაციები?

**პასუხი:** დიახ იგულისხმება ეროვნული და საერთაშორისო პუბლიკაციები

16. დანართ 3-ში უნდა იყოს წარმოდგენილი მხოლოდ ამჟამინდელი თანამშრომლების ინფორმაცია?

**პასუხი:** დანართ 3-ში უნდა შეივსოს ბოლო 5 წლის განმავლობაში არსებული ყველა თანამშრომლის მონაცემები

**დანართი 4**

1. დანართ 4-ში პერსონალის მიერ შექმნილი ბოლო 20 წლის განმავლობაში სამეცნიერო ნაშრომების შესახენ ინფორმაცია გარდა მოქმედი მეცნიერების, უნდა მოიცავდეს თუ არა იმ თანამშრომელთა სამეცნიერო მიღწევებსაც, რომლებიც ამჟამად აღარ არიან აფილირებულნი ორგანიზაციასთან ან არიან გარდაცვლილები?

**პასუხი:** დანართი 4-ში უნდა შეივსოს ბოლო 20 წლის განმავლობაში არსებული ყველა თანამშრომლის მონაცემები

2. ბოლო ოცი წლის მანძილზე ინსტიტუტში შეიცვალა თანამშრომელთა რამდენიმე თაობა, ზოგიერთი გარდაიცვალა კიდეც. ასეთ ვითარებაში რამდენად საჭიროა მათი პირადი ნომრის მითითების მოთხოვნა?

**პასუხი:** გარდაცვლილი პირების შემთხვევაში, შეგიძლიათ არ მიუთითოთ პირადი ნომერი

3. თუ ბოლო ოცი წლის მანძილზე ინსტიტუმა შეიცვალა სახელწოდება, სტატუსი, დაქვემდებარება, შესაბამისად, მეტ-ნაკლებად იცვლებოდა კვლევის ობიექტი და პრიორიტეტები. ამ პირობებში, რამდენად მართებულია ამჟამინდელი გადასახედიდან ორი ათეული წლის წინანდელი მდგომარეობის ასეთი დეტალური აღწერილობა?

**პასუხი:** დანართში მოითხოვება ბოლო 20 წლის მოძიებადი ინფორმაცია

4. სამეცნიერო მიღწევები / პროდუქტიულობა, გამოქვეყნებული სამეცნიერო ნაშრომები (ნაშრომის სათაური, გამოცემის თარიღი, გამომცემლობა) - შეიძლება იყოს წარმოდგენილი დანართ 1-ში მთავარი მეცნიერი თანამშრომლის ჩანართის სამეცნიერო პუბლიკაციების შესახებ აღწერილობის მსგავსად?

**პასუხი:** პირველი დანართის ინფორმაცია შეგიძიათ პირდაპირ გადმოიტანოთ, მხოლოდ დაემატება ანოტაცია და ნაშრომის ვებ-მისამართი და PDF (ელექტრონული) ფაილი

5. მაღალრეიტინგული ჟურნალი, ვიგულისხმოთ მხოლოდ Scopus და Web of Science?

**პასუხი:** დიახ, უნდა მიეთითოს Scopus და Web of Science ბაზებში არსებული ჟურნალები

6. ნაშრომის ვებ-მისამართი და PDF (ელექტრონული) ფაილი ცალობით უნდა იყო წარმოდგენილი თუ ერთიანად? ასევე, რა ფორმით უნდა მოხდეს ისეთი სტატიების მოწოდება, რომლებიც ატვირთულია ინტერნეტში, მაგრამ თანხის გადახდის გარეშე წვდომა არ გვაქვს.

**პასუხი:** დისკზე უნდა იყოს PDF (ელექტრონული) ფაილები ერთად წარმოდგენილი და გადანომრილი დანართში თანმიმდევრობის შესაბამისად, მხოლოდ იმ შემთხვევაში, თუ მისი გაზიარების საშუალებას იძლევა ჟურნალი.

7. ანოტაცია დანართ 4-ის ქართულ ვერსიაში უნდა ითარგმნოს თუ არა ქართულად?

**პასუხი:** დანართ 4-ში ანოტაცია ასევე შეიძლება იყოს წარმოდგენილი ორიგინალ ენაზე შესაბამის გრაფაში.